# Cynllun Gweithredu Gweithredol - Archwiliadau coed

Mae'r cynllun gweithredol hwn yn nodi'r math o archwiliad a'r amserlen ar ei gyfer yn seiliedig ar gategori'r safle. Mae pob math o safle wedi'i asesu a'i gategoreiddio yn seiliedig ar werth y targedau sefydlog a nifer y targedau symudol a geir ar y safle.

## Parth A

Risg uchel (targedau sefydlog gwerth canolig i uchel a thargedau symudol sy'n uwch na'r cyfartaledd, fel llawer o ddefnydd gan gerddwyr a/neu gerbydau). Bydd arolwg llawn yn cael ei gynnal bob 3 blynedd.

|  |
| --- |
| **Math o safle** |
| Ysgolion |
| Ffyrdd A a B (103km) |
| Ardaloedd chwarae a mannau agored cyhoeddus |
| Parciau gwledig / parciau a gerddi ffurfiol |
| Mynwentydd ac amlosgfeydd  |
| Rhandiroedd |
| Canol trefi / strydoedd preswyl |
| Ymylon Priffyrdd |

## Parth B

Risg ganolig (targedau sefydlog gwerth isel a thargedau symudol, defnydd gan gerddwyr a/neu gerbydau sy'n is na'r cyfartaledd). Bydd arolwg gyrru heibio neu arolwg ar droed yn cael ei gynnal bob 5 mlynedd.

|  |
| --- |
| **Math o safle** |
| Ffyrdd C a ffyrdd annosbarthedig (651km) |
| Coetiroedd - o fewn pellter syrthio i lwybr troed cyhoeddus |

## Parth C

Risg isel (ardaloedd o goetiroedd a grwpiau o goed heb unrhyw lwybrau troed dynodedig neu ardaloedd y mae'n anodd eu cyrraedd, na cheir mynediad iddynt yn aml oherwydd isdyfiant trwchus a thirwedd anffafriol). Ni fydd unrhyw archwiliadau rheolaidd yn cael eu cynnal.

|  |
| --- |
| **Math o safle** |
| Coetir  |

*\*Gall amlder yr archwiliadau newid yn dibynnu ar nifer o ffactorau, gan gynnwys maint, cyflwr a statws y goeden unigol.*